Bòcs pé-pugn

As ciamo bòcs pé-pugn, da j'agn 1980, jë spòrt ëd combatiment ëd percussion con guant da bòcs ch'as pràtico ans un ring (o un tapiss praticàbil) e ch'a fan part ëd la categorìa dle bòcs ësportive. As deuvro, conforma al regolament, le técniche ëd gamba (càuss e colp ëd gënoj), le técniche ëd brass (pugn e colp ëd ghëmmo) e le técniche ëd projession.

Antra le pì conossùe i l'oma:
 le dissiplin-e merican-e (bòcs merican-a) sot tre forme prinsipaj:
 ël full contact karate sensa càuss sota la sentura,
 ël kick-boxing con càuss sircolar an sle cheusse o kick-boxing merican, 
 e ël semi-contat o combatiment ai pont (point-fighting), na qualità ëd karate con guant e pantofle an s-ciuma, 
 la bòcs fransèisa (savate), al di d'ancheuj dit "Savate-BF",
 ël kick-boxing giaponèiss: kick-boxing con colp ëd gënoj diret, càuss sircolar an sle cheusse (càuss bass o low kick) e ambrancà al còrp, 
 e për finì doi superlativ dla bòcs, anté che tut a l'é përmess o scasi, la bòcs birman-a (lethwei), e la bòcs thaï (muay thai).

Categorìa:Art marsiaj